**Ministru kabineta rīkojuma projekta**

**„Par valstij piekrītošā būvju īpašuma nodošanu**

**Rēzeknes novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Saskaņā ar Publiskas personas mantas atsavināšanas likuma 43.pantu šā likuma 42.pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5.pantā minētās institūcijas. Publiskas personas mantas atsavināšanas likuma 5.pants, paredz, ka atļauju atsavināt valsts nekustamo īpašumu dod Ministru kabinets.Saskaņā ar Publiskas personas mantas atsavināšanas likuma pārejas noteikumu 3.punktu, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās būves var nodot īpašumā bez atlīdzības pašvaldībai, iepriekš tās neierakstot zemesgrāmatā, kā arī nodot šīs būves bez attiecīgo zemesgabalu nodošanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzība ministrija ir pieņēmusi lēmumu, ka valstij piekrītošais būvju īpašums, kadastra Nr.7862 501 0034, „Vilkakrogs”, Vilkakrogs, Kaunatas pagastā, Rēzeknes novadā, nav nepieciešams valsts aizsardzības funkciju izpildes nodrošināšanai.Valstij piekrītošais būvju īpašums, kadastra Nr.7862 501 0034, „Vilkakrogs”, Vilkakrogs, Kaunatas pagastā, Rēzeknes novadā sastāv no būves – atpūtas mājiņas ar būves kadastra apzīmējumu 7862 001 0185 001.Saskaņā ar likuma „Par nekustamā īpašuma ierakstīšanu zemesgrāmatā 36.panta pirmās daļas 3. un 6.punktu būvju īpašums piekrīt valstij.Zemes vienība, kadastra apzīmējums 7862 001 0185, 0,0643 ha platībā, uz kuras atrodas būvju īpašums, saskaņā ar Valsts Kadastra informācijas sistēmas datiem piekrīt pašvaldībai.Rēzeknes novada dome 2014.gada 3.jūlijā ir pieņēmusi lēmumu (protokols Nr.15, 7.§. „Par valsts nekustamā īpašuma objekta – „Vilkakrogs”, Vilkakrogs, Kaunatas pagastā, Rēzeknes novadā, pārņemšanu”): lūgt Ministru kabinetu nodot Rēzeknes novada pašvaldības īpašumā bez atlīdzības nekustamo īpašumu, kas sastāv no nedzīvojamās ēkas ar kadastra apzīmējumu 7862 001 0185 001, „Vilkakrogs”, Vilkakrogs, Kaunatas pagastā, Rēzeknes novadā. Minētais būvju īpašums pašvaldībai nepieciešams pašvaldības funkcijas īstenošanai – nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.), izveidojot sociālos dzīvokļus.Rīkojuma projekts ir sagatavots, lai valstij piekrītošo būvju īpašumu bez atlīdzības nodotu Rēzeknes novada pašvaldības īpašumā, likuma „Par pašvaldībām” 15.panta pirmās daļas 7.punktā noteikto pašvaldības funkciju nodrošināšanai.Ja iestājas rīkojuma projekta 2.2.apakšpunktā noteiktais nosacījums, Rēzeknes novada pašvaldībai ir pienākums būvju īpašumu nodot bez atlīdzības valstij, tādejādi paredzot iespēju valstij izvērtēt minētā būvju īpašuma nepieciešamību tās funkciju nodrošināšanai. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Rēzeknes novada pašvaldība. |
| 4. | Cita informācija | Nav. |

Anotācijas II – VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Rēzeknes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Ministru kabineta rīkojums „Par valstij piekrītošā būvju īpašuma nodošanu Rēzeknes novada pašvaldības īpašumā” tiks publicēts oficiālajā izdevumā „Latvijas Vēstnesis” - elektroniski interneta vietnē [www.vestnesis.lv](http://www.vestnesis.lv), kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Aizsardzības ministrs R.Vējonis

Vīza: Aizsardzības ministrijas valsts sekretārs J.Sārts

09.10.2014 11:11

540

S.Grizāne, 67300223

Sarmite.Grizane@vamoic.gov.lv